Londonis toimub iga päev sadu üritusi. Tihti kajastasin nelja kuni viit pidu õhtu jooksul. Mastaabilt on London kümnetes kordades suurem kui Tallinn. Ööde kaupa seal ringi joosta on karm. Kõige hullem oli aga see, et enamus rahvast lasi end üritustel pärast tööd lõdvaks; minu jaoks siis töö alles algas. Suitsustes lokaalides ja diskoteekides. Vahel viskasin sõbrannadega oma töö üle nalja. Kui teised inimesed lähevad pärast pikka tööpäeva koju  puhkama, olin mina nagu prostituut. Umbes seitsme paiku õhtul hakkasin end jälle sättima: peokleit, huulepulk ja meik. Ma läksin tööle!!